OzLabs/hebrew-wiki-articles huggingface dataset:
אימאם אבו דאוד

אבּוּ דאוּד סלימן בּן אלאשעת' בּן אִִסחאק בּן בּשיר בּן שדאד בּן עִמראן אלאזדי אלסג'סתאני (בפרסית: ابو داوود سلیمان بن الأشعث بن اسحاق بن بشیر بن شّداد بن عمران الأزدی السجستانی), הידוע כאימאם אבו דאוד, ולעיתים פשוט כאבו דאוד, היה חכם דת מוסלמי פרסי אשר היה מומחה בתחום החדית'. אוסף החדית' שלו, סֻנן אבו דאוד, נחשב לאחד מששת אוספי החדית' החשובים ביותר בקרב הסונים.

== ביוגרפיה ==
אבו דאוד נולד בשנת 817 בסיסתאן הקדומה, אזור בפרס העתיקה, הממוקם במחוז סיסתאן ובלוצ'סתאן של איראן המודרנית. הוא נפטר בשנת 889, בבצרה.

על מנת לאסוף חדית'ים, הוא נסע למרחקים, בין השאר נסע ברחבי עיראק, מצרים, סוריה, חג'אז, מרב העתיקה, נישאפור, ועוד.

אבו דאוד התעניין רבות בתחום הפיקה, ומשום כך הוא אסף בעיקר חדית'ים הנוגעים בהלכות. מתוך כחצי מיליון חדית'ים שהוא מצא, הוא כלל רק כ-4,800 חדית'ים אוסף המפורסם שלו.

== כתביו ==
בנוסף לספרו המפורסם "סֻנן אבו דאוד", כתב האימאם אבו דאוד ספרים נוספים, כ-21 ספרים סך הכל, וביניהם:
* "אלמראסיל" (בערבית: المراسيل).
* "מסאאִל אל-אימאם אחמד" (בערבית: مسائل الإمام أحمد), ספר בתחום הפיקה, על פי האסכולה החנבלית.
* " אל-נאסח' ואל-מנסוח' "(בערבית: الناسخ والمنسوخ), ספר בתחום מדעי הקוראן.
* "אל-זהד" (בערבית: الزهد).
* "אל-בעת' ואל-נשוּר" (בערבית: البعث والنشور).
* "כִּתאבּ אל-קדר" (בערבית: كتاب القدر), ספר אשר עונה לטענותיהם של זרם הקדריה.
* "מֻסנד מאלִק" (בערבית: مسند مالك).
* "פדאאִל אלאנצאר" (בערבית: فضائل الأنصار).
* "אח'באר אל-ח'וארג' (בערבית: أخبار الخوارج).
* "אלדעאא" (בערבית: الدعاء).

==קישורים חיצוניים==

== ראו גם ==

* אל-טבראני

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סופרים איראנים
קטגוריה:מוסלמים
קטגוריה:ילידי 817
קטגוריה:נפטרים ב-889
ויל יאנג

ויליאם רוברט יאנג (באנגלית: William Robert Young; נולד ב-20 בינואר 1979) הוא זמר-יוצר ושחקן אנגלי. הוא זכה בעונה הראשונה של פופ איידול בשנת 2002.

== קריירה ==

ב-25 בפברואר 2002, הוא הוציא את הסינגל "Evergreen".

ב-24 בנובמבר 2003, הוא הוציא את הסינגל "Leave Right Now".

ליאנג שיתוף פעולה עם גארת' גייטס, סגנו בתחרות פופ איידול, בסינגל של גייטס "The Long and Winding Road", אשר זכה להצלחה רבה והגיע למקום הראשון במצעד הבריטי.

ב-19 באוגוסט 2011, הוא הוציא את הסינגל "Jealousy".

== חיים אישיים ==
במרץ 2002, יאנג יצא מהארון בפומבי. הוא גם הצהיר כי מעולם לא הסתיר את נטייתו המינית, והיא גם לא הפריעה לו. בשנת 2021 אמר יאנג שהוא לא במערכת יחסים וגם לא מעוניין בזוגיות.

יאנג מתגורר כיום בדלסטון .

== דיסקוגרפיה ==
* 2002: From Now On
* 2003: Friday's Child
* 2005: Keep On
* 2008: Let It Go
* 2011: Echoes
* 2015: 
* 2019: Lexicon
* 2024: Light It Up

== הופעות ==
* 2002: Pop Idol Tour
* 2002: Will & Gareth Live
* 2004: Will Young Live
* 2006: Keep On Live
* 2008: Let It Go Tour
* 2009–10: The Hits Tour
* 2011–12: Echoes Tour
* 2015: Love Revolution Tour
* 2019: An Evening with Will Young

== פילמוגרפיה ==
* 2005: גברת הנדרסון גאה להציג
* 2008: טופ גיר
* 2010: סקינס
* 2010: Marple: The Mirror Crack'd from Side to Side
* 2011: Bedlam
* 2011: A Night With Will Young
* 2016: Strictly Come Dancing

== קישורים חיצוניים ==

* 

== הערות שוליים ==

קטגוריה:זמרים-יוצרים בריטים
קטגוריה:זמרים להט"בים בריטים
קטגוריה:שחקנים להט"בים בריטים
קטגוריה:זוכים בתוכניות מציאות
קטגוריה:משתתפי הזמר במסכה (תוכנית טלוויזיה בריטית)
קטגוריה:בוגרי אוניברסיטת אקסטר
קטגוריה:בריטים שנולדו ב-1979
יחסי מונקו–קזחסטן

יחסי מונקו–קזחסטן הם היחסים הדיפלומטיים הרשמיים שבין נסיכות מונקו לבין רפובליקת קזחסטן.

== סקירה כללית ==
ב-15 בינואר 2009 חתמו רפובליקת קזחסטן ונסיכות מונקו על הסכם כינון יחסים דיפלומטיים רשמיים. ב-28 במאי 2010 הציג שגריר קזחסטן בפריז, בירת צרפת הסמוכה, לאלבר השני, נסיך מונקו את כתבו האמנתו. כשלוש שנים לאחר מכן הציג שגריר מונקו בלונדון, בירת הממלכה המאוחדת, לנורסולטן נזרבייב את כתב האמנתו גם הוא.

בתחילת חודש נובמבר 2012 ביקר אלבר השני, נסיך מונקו, בקזחסטן לצרכים רשמיים למשך שלושה ימים. כשנה לאחר מכן, בסוף ספטמבר בשנת 2013 הגיע נורסולטן נזרבייב, נשיא קזחסטן, לביקור גומלין במונקו על מנת לחתום על הסכם שיתוף פעולה בין שתי המדינות בנושא התיירות.

בשנת 2013 נערך פורום מונגאסקי-קזחי לקידום שיתוף פעולה כלכלי בין שתי המדינות, נציגים של יותר ממאה חברות פרטיות שמושבן בשתי המדינות הגיעו לכנס. באותה השנה חתמו מונקו וקזחסטן על הסכם שיתוף פעולה כלכלי ועל קידום מיזמים של המדינה השנייה. מונקו הייתה אחת המדינות הראשונות לאשר השתתפות באקספו 2017 שנערך בנורסולטן בירת קזחסטן. כבר בינואר 2016 היא החלה לנסח אמנה שתסדיר את השתתפותה וחודש לאחר מכן, בפברואר, היא אישרה השתתפות וחתמה על האמנה.

== נציגויות דיפלומטיות ==
* קזחסטן אינה מיוצגת במונקו בדרג השגרירות, אלא באמצעות שגריר היושב פריז, בירת צרפת. קזחסטן מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.
* מונקו אינה מיוצגת בקזחסטן בדרג השגרירות, אלא באמצעות שגריר היושב בלונדון, בירת הממלכה המאוחדת. מונקו מיוצגת בקזחסטן בדרג הקונסולרי באמצעות קונסוליה שהיא מחזיקה בנורסולטן, בירת המדינה.

== קישורים חיצוניים ==
* [http://mfa.gov.kz/en/content-view/kazakhstan-monaco-relations Kazakhstan - Monaco], אתר משרד החוץ הקזחי

== הערות שוליים ==
חניתה צנטנר

חניתה צנטנר היא דוגמנית עבר ואשת עסקים ישראלית.

==ביוגרפיה==
בשנת 1980 עבדה כדוגמנית בחנות הדיוטי פרי בנמל התעופה בן-גוריון.

ב-1981 פתחה את הבוטיק "מנגו" ברחוב ארלוזורוב בתל אביב, היא גם הייתה שותפה במפעל הסריגים "אלד".

בשנת 1981 גם לקחה בערב התרמה במלון הילטון תל אביב ביחד עם דוגמניות נוספות.

ב-1982 קיבלה את התואר "דונה אידיאלה".

בשנת 1985 ארגנה תצוגת אופנה בבית החולים אסף הרופא בה הוצגו דגמים של מגוון בתי אופנה ישראלים.

היא ארגנה תצוגות אופנה רבות והייתה מדריכת דוגמניות בהליכה והופעה על המסלול.

היא הייתה פעילה בתחרות מיס הוואין טרופיק הישראלית.

היא שימשה ככתבת אופנה בעיתון מעריב.

היא נשואה לאבנר ולה בת.

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:סגל מעריב
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
בית הכנסת הגדול באדירנה

בית הכנסת קהל גדול באדירנה (בטורקית: Edirne Büyük Sinagogu) הוא בית כנסת אשר קיים בעיר אדירנה בטורקיה מאפריל 1909. בית הכנסת אשר תוכנן בדומה לבית הכנסת טמפלגאסה הוא הגדול ביותר בבלקן והשלישי בגודלו באירופה לאחר בית הכנסת הגדול של בודפשט ובית הכנסת הגדול של פלזן. באמצע שנות ה-80 של המאה ה-20 נזנח המבנה וב-1997 קרסה תקרתו. ב-2010 החליטה ממשלת טורקיה לשקם ולשפץ את המבנה בעלות של 1.7 מיליון דולר אמריקני וב-2015 הוא נפתח מחדש לקהל הרחב ומשמש מוזיאון ובית תפילה.

==היסטוריה==

תעוד לקהילה יהודית רומניוטית קיים מהמאה ה-6 עת שלטה בעיר האימפריה הביזנטית. ב-1361 כבשו העות'מאנים את אדירנה והפכו אותה לבירתם. בשלהי המאה ה-15 ובראשית המאה ה-16 הגיעו לעיר מגורשי ספרד ובהמשך מגורשי פורטוגל. בראשית המאה ה-17 נמנו בעיר 5,000 יהודים, צביונה של הקהילה השתנה מרומניוטי לספרדי ובניה דיברו לאדינו.

ב-1835 פרצה באדירנה שרפה שכילתה חלקים נרחבים ממנה. יהודים רבים היגרו מהעיר לשטחי בולגריה של ימינו והתיישבו בעיקר באזור שכונה מאוחר יותר רומליה המזרחית. במפקד שנערך ב-1873 נמנו באדירנה 12,000 יהודים מתוך 100,000 תושביה. ב-1905 שוב פרצה בעיר אדירנה שרפה גדולה ובמהלכה נשרפו וחרבו כל 13 בתי הכנסת של הקהילה ובכללם בית הכנסת הרומניוטי שהוקם עוד במאה ה-11. לאחר השרפה הוחלט להקים בית כנסת מרכזי לקהילה. ב-1906 מנתה הקהילה היהודית בעיר 23,879 נפשות.

בין השנים 1920–1922 הועברה העיר לחזקת ממלכת יוון מתוקף הסכם סוור שסיים את מלחמת העולם הראשונה ונרשמה הגירה המונית של בני הקהילה לאיסטנבול וסלוניקי. בהמשך, היגרו בני הקהילה גם לארצות הברית ולישראל. ב-1922 נמנו בעיר 13,000 יהודים, וב-1927 ירד מספרם ל-5,712. ב-1934 פרצו פרעות כנגד בני הקהילות היהודיות בכל מזרח תראקיה ובכלל זה בעיר אדירנה. נרשמו פגיעות בנפש בקרב יהודי הקהילה ונזקים כבדים לחנויות ובתי מגורים. למרות ניסיונות השלטון המרכזי להכיל את האירועים החליטו מרבית בני הקהילה לנטוש את העיר ועברו בהמוניהם לאיסטנבול. ב-1948 נמנו בעיר 2,750 יהודים ומספר זה ירד בהתמדה עד לכדי 100 נפשות בראשית שנות ה-70. ב-1988 חיו בעיר 3 יהודים. ב-2012 התגורר באדירנה יהודי אחד.

==המבנה==
בניית המבנה החלה ב-1907 בסגנון אדריכלי נאו-מורי. למבנה שלוש חזיתות ושני צריחים. באולם התפילה מקום ל-900 גברים ובעזרת הנשים מקום ל-300 נשים. בית הכנסת נבנה בהתאם לתוכניותיו של האדריכל הצרפתי פראנס דפרה, והוא ככל הנראה תכנן אותו בדומה לבית הכנסת טמפלגאסה בווינה. בית הכנסת נחנך בערב פסח, 5 באפריל 1909, פעל עד 1969 וננטש לחלוטין ב-1983. ב-1995 הולאם המבנה והועבר לבעלות הממשלה. ב-1997 קרסה תקרת בית הכנסת.

ב-2010 החליטה ממשלת טורקיה לשפץ את המבנה, להופכו למוזיאון ולשמר בתוכו אולם תפילה. במהלך השיפוצים, בשל המתיחות ביחסי טורקיה–ישראל הכריז מושל אדירנה כי המבנה ישמש רק כמוזיאון והוא אוסר על הקמת אולם תפילה וקיום תפילות בו. ההכרזה עוררה סערה ובעקבותיה הכריז נציג ממשלת טורקיה כי ייעודו המקורי של המבנה יישמר והוא ישמש גם כבית כנסת. ב-26 במרץ 2015 נפתח בית הכנסת בטקס חגיגי שכלל תפילת שחרית בראשות הרב הראשי של טורקיה יצחק חליבה. בטקס הפתיחה נכח סגן ראש ממשלת טורקיה בולנט ארינץ' וראשי יהדות טורקיה.

== ראו גם ==
* רשימת בתי כנסת בטורקיה
==קישורים חיצוניים==

==הערות שוליים==

אדירנה
אדירנה
אטיקה (יוטיובר)

דזמונד דניאל אמופה (באנגלית: Desmond Daniel Amofah; 12 במאי 1990 – 19 ביוני 2019), שהיה ידוע בשם הבמה שלו, אטיקה (באנגלית: Etika) היה יוטיובר וסטרימר אמריקאי.

== ביוגרפיה ==
אמופה נולד בברוקלין, ניו יורק לאביו אווראקו אמופה, פוליטיקאי ועורך דין בגאנה, ולאמו סברינה אמופה. לאמופה מספר אחים, ביניהם רנדי אמופה, שנפטר ב-31 באוקטובר 2010.

אמופה היה ידוע כיוטיובר שעסק במשחקי וידאו ובידור. הוא עסק בראפ. בשנת 2007 הוציא מיקסטייפ "Written In Ice", בשם "Iceman Etika". בנוסף היה גם דוגמן. אמופה צייץ בטוויטר כי שם הבמה Etika מקורו במשחק הווידאו "Sonic Battle" שהיה משחק בנעוריו.

אמופה ידוע בעיקר בשל קריירת היוטיוב שלו, ומהתגובות המוגזמות שלו למצגות Nintendo Direct, בהן מוצג מידע חדש בנוגע לתכני החברה, כמו מידע על משחקים וקונסולות חדשים בשידור חי. תגובותיו היו מלוות בצרחות, נפילות מהכיסא מרוב הלם, כביכול ושבירת חפצים.

בערוץ הראשי שלו ביוטיוב, המכונה EWNetwork (מבוטא "Etika World Network"), היו יותר מ-800,000 מנויים בזמן שנסגר. לאחר שיצר ערוץ יוטיוב שני, המכונה EtikaFRFX, הוא צבר יותר מ-130,000 מנויים לפני שנסגר.

לאחר מכן הוא פתח שני ערוצים נוספים. הראשון הוא TR1Iceman, לו 150,000 מנויים ובו נהג להעלות בעיקר סרטונים. השני הוא E Live ולו 75,000 מנויים, בו נהג לעשות סטרימינג. בערוצי היוטיוב שלו, אמופה היה בעיקר משחק במשחקי וידאו, מגיב לתכנים שונים ברשת ומשתף את הצופים במחשבותיו.

באוקטובר 2018 העלה אמופה תכנים פורנוגרפיים לערוץ EWNetwork, שהפרו את המדיניות של יוטיוב והערוץ נסגר. הערוץ השני שלו, EtikaFRFX, נסגר גם הוא באפריל 2019 מאותה סיבה.

לאחר מחיקת הערוץ, אמופה פרסם הודעות במדיה החברתית, כולל ההצהרה "הגיע תורי למות", יחד עם צילום מסך של חשבונו שנמחק. מאוחר יותר פרסם את התנצלותו לעוקביו על ההודעות האובדניות. לאחר מספר חודשים בהם איים בהתאבדות, אמופה נעדר בערב ה-19 ביוני 2019, לאחר שהעלה סרטון עם הכותרת "אני מצטער" בערוץ האישי שלו TR1Iceman.

בסרטון רמז למחשבותיו האובדניות כשהוא הולך ברחובות ניו יורק, הודה שהוא סובל מהפרעה נפשית וביקש סליחה מכל מי שפגע ומהמעשה שהוא הולך לבצע. אמופה ציין בסרטון שהרשתות החברתיות הם הגורם שהתחיל למחשבותיו האובדניות.

הסרטון הוסר מיוטיוב בגלל הפרת הנחיות קהילת יוטיוב. בערב 24 ביוני נמצאה גופתו באיסט ריבר. סיבת מותו הייתה התאבדות בטביעה.

== קישורים חיצוניים ==

==הערות שוליים==

קטגוריה:אמריקאים ממוצא גנאי
קטגוריה:יוטיוברים אמריקאים
קטגוריה:מתאבדים אמריקאים
קטגוריה:הרוגי טביעה
קטגוריה:אישים שנעלמו ואותרו
קטגוריה:מחלוקות הקשורות לאינטרנט
קטגוריה:מחלוקות ביוטיוב
קטגוריה:אמריקאים שנולדו ב-1990
קטגוריה:אמריקאים שנפטרו ב-2019
דווייט גריזוולד

דווייט גריזוולד (באנגלית: Dwight Palmer Griswold; ) היה מושל נברסקה וחבר הסנאט של ארצות הברית מטעם מדינת נברסקה.

== ביוגרפיה ==
דווייט גריזוולד נולד בעיירה הריסון שבנברסקה. בשנת 1914 הוא סיים את האוניברסיטה המקומית. הוא התגייס לצבא ארצות הברית ושירת קצין תותחנים במלחמת העולם הראשונה.

לאחר סיום הקרבות הוא חזר לנברסקה והיה מו"ל ועורך עיתון מקומי בשנים 1922–1940. בשנת 1920 הוא נבחר לקונגרס של נברסקה. בשנים 1932, 1934 ו-1936 דווייט גריזוולד השתתף במערכת הבחירות למושל אך ללא הצלחה. הוא נבחר לתפקיד בשנת 1940 וכיהן שלוש כהונות עד לשנת 1946. 

בשנת 1947 הוא הגיע לאירופה כחמשל של משלחת אמריקאית והיה ראש המשלחת ביוון בשנים 1947-1948.

בשנת 1952 דווייט גריזוולד נבחר לסנאט של ארצות הברית ושירת עד מותו בשנת 1954.

== קישורים חיצוניים ==

* 
* 

קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת נברסקה–לינקולן
קטגוריה:מושלי נברסקה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1893
קטגוריה:אמריקאים שנפטרו ב-1954
Illuminati

Illuminati (בעברית: אילומינטי) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-20 בדצמבר 2014, על ידי חברת התקליטים אינטרסקופ רקורדס.

השיר הגיע למקום ה-19 במצעד שבהונגריה, וה-29 במצעד שבשוודיה.

== רקע וכתיבה ==
השיר נכתב על ידי מדונה, טובי גד, מוזלה, לארי גריפין ג'וניור, מייק דין, קניה וסט, צ'רלי היט, טראוויס סקוט והופק על ידי מדונה, וסט, דין, גריפין ג'וניור, היט וסקוט. השיר הוא שיר בסגנון הדאנס-פופ, בדומה לשירים נוספים מתוך האלבום.

בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.

=== ליריקה ===
מילות השיר מאזכרות בתוכן את הנישואים של ביונסה וג'יי זי ואת קניה וסט, ניקי מינאז', ביל גייטס, סטיב ג'ובס, ליידי גאגא, ג'סטין ביבר, ברק אובמה, לברון ג'יימס ואופרה וינפרי. בנוסף לכך, מדבר השיר על פנטגרם וגוגל.

בנוסף לכך, דיברה מדונה על הניתוח המוזיקלי של השיר בכמה ראיונות שונים. השיר זכה לביקורות מטעם AllMusic,<ref></ref> Attitude,<ref></ref> NME,<ref></ref> לוס אנג'לס טיימס,<ref></ref> Slant Magazine,<ref></ref> ניו יורק דיילי ניוז וכולי.<ref></ref>

== הצלחה ==
אף על פי שלא יצא כסינגל, הצליח השיר להיכנס אל המצעדים שבפינלנד, צרפת, הונגריה, שוודיה, וארצות הברית בין שנת 2014 לשנת 2015. האודיו של השיר אשר הועלה ליוטיוב ב-18 בפברואר 2015, זכה להצלחה נאה גם כן, כאשר צבר למעלה מ-2.2 מיליון צפיות.

עם השיר הופיעה מדונה במסגרת סיבוב ההופעות העשירי שלה, "Rebel Heart Tour".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי מדונה
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:אילומינטי בתרבות ובאמנות
Only You (שיר של צ'יט קודס)

Only You (בעברית: רק אתה) הוא סינגל שהוקלט על ידי להקת הפופ הבריטית ליטל מיקס, ביחד עם צ'יט קודס. השיר יצא לאור ב-22 ביוני 2018, כסינגל על ידי חברות התקליטים 300 אנטרטיינמנט וסייקו מיוזיק. השיר נכלל בגרסת הדלוקס של אלבומה החמישי של ליטל מיקס, LM5.<ref></ref>

השיר הגיע למקום ה-13 במצעד הסינגלים הבריטי.

== רקע וכתיבה ==
השיר נכתב על ידי פבלו באומן, טרבור דאהל ופזמונאים נוספים והופק על ידי מייגן קוטון ומפיקים מוזיקליים נוספים. כמה ימים לפני צאתו של השיר, פרסמו צ'יט קודס וליטל מיקס הצצות מתוכו ברשתות החברתיות. בהמשך, הודיעו בטוויטר כי השיר ייצא לאור ב-22 ביוני 2018.<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות.

== וידאו קליפ ==
הווידאו קליפ הרשמי של השיר יצא לאור ב-12 ביולי 2018 והועלה לערוץ היוטיוב הרשמי של ליטל מיקס. הקליפ עוסק בקהילת הלהט"ב ובו ניתן לראות שתי בנות (שמגולמות על ידי ליסה סטארט ופייטון ליסט) כשהן חוגגות בבית, תוך שאחת מהן הופכת בפתאומיות לבת ים. את הקליפ ביים פרנק בורין.<ref></ref>

נכון לאוקטובר 2020, מונה הצפיות של הקליפ עומד על למעלה מ-55 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|פלטינה
|600,000<small></small>
|-
!פולין (ZPAV)
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!ניו זילנד
|22 ביוני 2018
|הזרמת מוזיקה • הורדה דיגיטלית
|סייקו
|
|-
!ארצות הברית
|31 ביולי 2018
|רדיו להיטים עכשוויים
|300 אנטרטיינמנט
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי ריצ'רד בורדמן
קטגוריה:שירים שנכתבו על ידי דיגיטל פארם אנימלס
קטגוריה:שירים שנכתבו על ידי פבלו באומן
אנדרס סנדו ארסטד

אנדרס סנדו ארסטד (בדנית: Anders Sandøe Ørsted; 21 בדצמבר 1778 – 1 במאי 1860) היה פוליטיקאי, עורך דין ומשפטן דני שכיהן כראש ממשלת דנמרק בין השנים 1853–1854.

==ביוגרפיה==
ארסטד למד פילוסופיה ומשפטים באוניברסיטת קופנהגן והחל לעסוק בעריכת דין ב-1799. הוא נודע כמשפטן בולט. ב-1802 אחד התיקים הראשונים שהוא עסק בהן היה מקרהו של האנס יונתן, עבד נמלט, שהיה (לכל הפחות נחשב כך בדיעבד) כמקרה בוחן בחוק הדני בנוגע לעבדות. ארסטד התנגד לכך שיונתן יוחזר אל איי הודו המערבית הדנים, שם הוא נרכש. בשלב מוקדם יחסית של הקריירה שלו הוא הועסק בשירות הציבורי ובין השנים 1825–1848 הוא שימש בתפקיד היועץ המשפטי לממשלה (generalprokurør). הוא ניסח את החוקה שכוננה ב-1831. בין השנים 1842–1848 הוא כיהן כשר בממשלה ומאוקטובר 1853 ועד דצמבר 1854 כיהן בתפקיד ראש ממשלת דנמרק. הוא אולץ להתפטר מתפקידו על רקע הפרת כללי החוקה ואף על פי שבמשפט הדחה נמצא שהוא זכאי, הוא פרש לחיים פרטיים.
==הערכת פועלו==
ארסטד נחשב לאחד האישים החשובים ביותר בהיסטוריה המשפטים של דנמרק במאה ה-19. הוא היה חלוץ בחיבור מדע המשפט לבין המשפט המעשי והן כשופט והן כחוקר, הוא עבד בהצלחה על ביסוס יסודות החקיקה.

הקריירה הפוליטית שלו הייתה פרדוקסלית. כחבר במועצה המלכותית במשטר האבסולוטי שהיה נהוג אז, הוא היה ליברלי וסובלני ולפיכך היה בלתי אהוד על ידי הגורמים השמרניים בדנמרק. כשההתנגדות אליו הפכה חזקה יותר ויותר הוא הפך לשמרני וכראש הממשלה הוא היה לריאקציונרי במלוא מובן המילה. ניסיונו לכונן חוקה שמרנית הובילה לשיתוף פעולה בין המלך לבין הליברלים שאילץ את ארסטד להתפטר.

לכל אורך הקריירה שלו היה ארסטד כותב פורה. בין שאר הדברים הוא כתב על הפילוסופיה של קאנט ושל הגל, על החוק הדני והנורווגי, על הפוליטיקה הסקנדינבית וכן כתב אוטוביוגרפיה שיצאה לאור ב-1856. הוא גם עסק בעריכתם של כמה כתבי עת בתחומי המשפט והממשל.

==משפחתו==
ארסטד היה אחיו של הפיזיקאי המפורסם הנס כריסטיאן ארסטד. הוא גם היה דודו של הבוטנאי אנדרס סנדו ארסטד.

==קישורים חיצוניים==

* [http://runeberg.org/dbl/19/0465.html L. Koch og H. Munch-Petersen: "Ørsted, Anders Sandøe" (i: Dansk Biografisk Lexikon, 1. udgave, bind XIX; København 1905; s. 375-390)] 
* 

קטגוריה:ראשי ממשלת דנמרק
קטגוריה:פוליטיקאים דנים
קטגוריה:עורכי דין
קטגוריה:בוגרי אוניברסיטת קופנהגן
קטגוריה:ילידי 1778
קטגוריה:נפטרים ב-1860
טרמפ על מטאטא

טרמפ על מטאטא (באנגלית: Room on the Broom, "מקום על המטאטא") הוא ספר ילדים בריטי, שנכתב על ידי ג'וליה דונלדסון ואויר על ידי אקסל שפלר. הספר עוקב אחר מכשפה אדיבה, אשר מזמינה בעלי חיים לטרמפ על המטאטא שלה יחד עם חתולה, לאחר שהם מוצאים חפצים שאבדו לה. 

הספר יצא לאור לראשונה על ידי הוצאת מקמילן בשנת 2001, ומאז תורגם ל-22 שפות, זכה ב-6 פרסים, הופק לסרט והותאם לבמה. לספר יש 32 עמודים ושפת המקור שלו היא אנגלית (הספר תורגם לשפות נוספות, ביניהן עברית ורוסית).

בישראל, הספר הופץ על ידי "כנרת זמורה-ביתן דביר", ותורגם לעברית על ידי רימונה די-נור. הספר גם עובד להצגה על ידי תיאטרון המטמון.

== עלילת הספר ==
מכשפה וחתול יצאו לטיול על המטאטא. במהלך הטיול רוח חזקה העיפה את הכובע של המכשפה. המכשפה הנחיתה את המטאטא ויחד עם חתולה חיפשה את הכובע. פתאום הגיע כלבלב שהחזיר את הכובע למכשפה. הכלבלב ביקש להצטרף לטיול של המכשפה והחתול, המכשפה הסכימה והכלבלב הצטרף. לאחר מכן, רוח חזקה העיפה את הסרט משערה של המכשפה. המכשפה הנחיתה את המטאטא ויחד עם חתולה והכלבלב חיפשה את הסרט. פתאום הגיע עורב ירוק שהחזיר את הסרט למכשפה. העורב הירוק ביקש להצטרף לטיול של המכשפה, החתול והכלבלב, המכשפה הסכימה והעורב הירוק הצטרף. כשארבעתם ממשיכים לעוף על המטאטא, רוח חזקה העיפה את שרביט הקסם של המכשפה. המכשפה הנחיתה את המטאטא ויחד עם חתולה, הכלבלב והעורב הירוק חיפשה את שרביט הקסם. פתאום הגיעה קרפדה שהחזירה למכשפה את שרביט הקסם. הקרפדה ביקשה להצטרף לטיול של המכשפה, החתול, הכלבלב ועורב הירוק, המכשפה הסכימה והקרפדה הצטרפה. כשחמשתם עפו על המטאטא, המטאטא נשבר ונחצה לשתיים. החיות שהיו על החצי הראשון נפלו לתוך ביצה, והמכשפה שהייתה בחצי השני נשארה על המטאטא. פתאום דרקון מרושע מצא את המכשפה ותכנן לאכול אותה. כשהדרקון החזיק במכשפה ועמד לאכול אותה, מפלצת מפחידה יצאה מהביצה והרחיקה את הדרקון. המכשפה שפחדה מן המפלצת גילתה שהיא בעצם החיות שנפלו מן הביצה. המכשפה עשתה כישוף בשביל להכין מטאטא חדש וכל אחת מן החיות הוסיפה חפץ לכישוף. פתאום נוצר מטאטא חדש עם מושב מותאם לכולם, וכך החיות והמכשפה המשיכה את הטיול.

== דמויות ==
* המכשפה - מכשפה עם אף לתפארת הלובשת כובע ובעלת צמה עם סרט.
* החתול - חתולה של המכשפה.
* הכלבלב - כלבלב שמצא את הכובע של המכשפה.
* העורב הירוק - עורב ירוק שמצא את הסרט של המכשפה.
* הקרפדה - קרפדה שמצאה את שרביט הקסם של המכשפה.
* הדרקון - דרקון מרושע שתכנן לאכול את המכשפה.

== סרט ==

בשנת 2012, הופץ סרט טלוויזיוני בריטי-גרמני בהנפשת סטופ מושן המבוסס על הספר בשם "טרמפ על מטאטא". בטקס פרסי אוסקר ה-86 שהתרחש בשנת 2014, הסרט היה מועמד לפרס אוסקר לסרט המונפש הקצר הטוב ביותר. בישראל הסרט שודר לראשונה בדיבוב לעברית בשנת 2013 בערוץ לוגי.

== פרסים ==
* 2002: פרס שפילד
* 2002: פרס הספר לילדים סקוטי
* 2002: פרס הספר לסטוקפורט
* 2002: פרס ספריית נורפוק
* 2002: Blue Peter Book Award - הספר הטוב ביותר לקריאה בקול רם
* 2003: Spoken Book Awards - פרס שמע הזהב

== ראו גם ==
* ג'וליה דונלדסון
* טרמפ על מטאטא (סרט)

== קישורים חיצוניים ==
* 

== הערות שוליים ==

קטגוריה:ספרי 2001
קטגוריה:ספרי ילדים ונוער
קטגוריה:מכשפות בספרות
קטגוריה:ספרי הוצאת כנרת
קטגוריה:ספרים שעובדו לסרטים
קטגוריה:חסרי זנב וקרפדות בדיוניים
קטגוריה:ספרי ג'וליה דונלדסון
קטגוריה:ספרות אנגלית
Instagram (שיר)

"Instagram" (בעברית: אינסטגרם) הוא סינגל של דימיטרי וגאס ולייק מייק ודייוויד גטה, אשר הוקלט על ידי דדי יאנקי, אפרו ברוס ונאטי נטשה. השיר יצא לאור ב-5 ביולי 2019, על ידי חברת התקליטים סמאש דה האוס, כסינגל שלא מתוך אלבום.

השיר הגיע למקום החמישי במצעד השירים שבהולנד.<ref></ref>

== רקע וכתיבה ==
השיר נכתב על ידי דייוויד גטה, דדי יאנקי, נאטי נטשה ופזמונאים נוספים. באתר האינרנט Entertainment Tonight סקרו את השיר, תוך שנכתב שם כי הקליפ שלו "שובב מאוד ובו ניתן לראות את כל האמנים שמשתתפים בו וכיצד הם חיים בצורה הטובה ביותר שאפשר לחיות".<ref name=":0"></ref> הקליפ של השיר זכה לסיקורים תקשורתיים שונים ברחבי העולם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות.<ref></ref>

== וידאו קליפ ==
הווידאו קליפ המלא שיצא עבור השיר הועלה ליוטיוב ב-5 ביולי 2019, בסמוך לצאתו של השיר כסינגל, וכבר ביומו הראשון צבר למעלה ממיליון צפיות. בקליפ, ניתן לראות את כל האמנים ששרים אותו, כשהם מבצעים פעולות יומיות שונות ואת נטשה, כשהיא הולכת בכביש מהיר.

נכון לאוקטובר 2020, מונה הצפיות של הקליפ עומד על למעלה מ-60 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref></ref>
|זהב
|15,000
|-
!אקוודור (IFPI Ecuador)
|זהב
|3,000
|-
!בלגיה (BEA)
|פלטינה 2×
|80,000
|-
!גרמניה (BVMI)
|זהב
|100,000
|-
!הודו (IMI)<ref></ref>
|פלטינה
|120,000
|-
!הולנד (NVPI)
|פלטינה
|100,000
|-
!מקסיקו (AMPROFON)<ref></ref>
|זהב
|30,000
|-
!נורווגיה (IFPI Norway)
|פלטינה
|10,000
|-
!ספרד (PROMUSICAE)
|פלטינה
|40,000
|-
!פולין (ZPAV)
|פלטינה
|20,000
|-
!פינלנד (Musiikkituottajat)
|פלטינה 2×
|20,000
|-
!פרו (IFPI Peru)
|פלטינה
|6,000
|-
!צרפת (SNEP)<ref></ref>
|זהב
|100,000<small></small>
|-
!שווייץ (IFPI Switzerland)<ref></ref>
|זהב
|15,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|5 ביולי 2019
|הזרמת מוזיקה • הורדה דיגיטלית
|סמאש דה האוס
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דייוויד גטה
קטגוריה:שירי דדי יאנקי
קטגוריה:שירי נאטי נטשה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי נאטי נטשה
קטגוריה:וידאו קליפים שצולמו באיביזה
קטגוריה:שירים על המדיה
ג'יימס טרי

ג'יימס טרי (באנגלית: James Terry; נולד ב-26 בנובמבר 1960) הוא כדורסלן עבר אמריקאי-ישראלי שעשה את רוב הקריירה המקצועית שלו בישראל. שיחק בעמדת הסנטר. גובהו 2.08 מטר.

==ביוגרפיה==
טרי נולד בקליבלנד אוהיו. הוא שיחק בליגת המכללות באוניברסיטת הרווארד ובשנת 1982 נבחר בסיבוב התשיעי של דראפט ה-NBA על ידי וושינגטון בולטס. החל את הקריירה בישראל בקבוצת מכבי חיפה בשנת 1983. בתקופה זו ניתן היה לשתף בליגה בישראל זר אחד בלבד לכן טרי התגייר וקיבל אזרחות ישראלית.

כעבור שתי עונות עזב את חיפה והצטרף להפועל חולון. כעבור שנתיים עזב את חולון והצטרף להפועל תל אביב. בשנים הבאות נד בכל שנה לסירוגין בין הפועל תל אביב להפועל חולון, כך עד שנת 1992 אז הצטרף להפועל נהריה. כעבור שתי עונות שב להפועל תל אביב למשך שנתיים, ותחנתו האחרונה בישראל הייתה הפועל אילת.

טרי שיחק ברוב הקריירה שלו בישראל ובנוסף שיחק גם תקופות קצרות באיטליה, ספרד, יוון וארגנטינה. לאחר פרישתו החל לעבוד כמפקח בנייה.

==קישורים חיצוניים==

* [https://basket.co.il/all-time-players.asp?PlayerId=10053 פרופיל שחקן], באתר מנהלת ליגת העל

==הערות שוליים==

קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני הפועל אילת
קטגוריה:גרים
קטגוריה:אמריקאים ישראלים
קטגוריה:בוגרי אוניברסיטת הרווארד
קטגוריה:ישראלים ילידי ארצות הברית
קטגוריה:קליבלנד: כדורסלנים
קטגוריה:ישראלים שנולדו ב-1960
קטגוריה:אמריקאים שנולדו ב-1960
אוסקר דויטש

אוסקר דויטש (בגרמנית Oskar Deutsch; נולד ב-1963) הוא איש עסקים יהודי אוסטרי. משמש כנשיא הקהילה היהודית בווינה וראש הפדרציה של הקהילות היהודיות באוסטריה מאז 2012.

==קורות חיים==

דויטש רכש את השכלתו התיכונית בבית הספר הבינלאומי האמריקאי בווינה ומאוחר יותר רכש תואר באוניברסיטת וינה לכלכלה ועסקים. לאחר שמילא תפקידים שונים בחברת המסחר שבבעלות משפחתו בווסלדורף התמנה כמנכ"ל החברה.

ב-1993 דויטש התמנה כחבר בקולוסארט של הקהילה היהודית בווינה וב -21 בפברואר 2012 נבחר לראש הקהילה כיורשו של אריאל מוזיקנט.

דויטש הוא גם סגן נשיא הקהילה היהודית דתית (נבחר ב־1999) ויו"ר מועדון הספורט מכבי וינה. בשנת 2011 עמד בראש הוועדה המארגנת של מכביית אירופה ה -13 בווינה.

בשנת 2017 פרסם את ספרו "עתיד אירופה ויהדות: דחפים לשיח חברתי" Böhlau Verlag.

==קישורים חיצוניים==

קטגוריה:אנשי עסקים יהודים אוסטרים
קטגוריה:פוליטיקאים יהודים אוסטרים
קטגוריה:אוסטרים שנולדו ב-1963
Video Games

Video Games (בעברית: משחקי וידאו) הוא סינגל הבכורה שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die. השיר יצא לאור ב-7 באוקטובר 2011, כסינגל הראשון מתוך האלבום.

השיר הגיע למקום התשיעי במצעד הסינגלים הבריטי.

== רקע וכתיבה ==
השיר נכתב על ידי לנה דל ריי ביחד עם ג'סטין פארקר שכתב עמה את השיר "Burning Desire" והופק על ידי רובפופ. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|פלטינה
|30,000
|-
!אוסטרליה (ARIA)
|פלטינה
|70,000
|-
!איטליה (FIMI)
|זהב
|15,000
|-
!ארצות הברית (RIAA)
|פלטינה 2×
|2,000,000<small></small>
|-
!בלגיה (BEA)
|פלטינה
|30,000
|-
!גרמניה (BVMI)
|פלטינה 2×
|600,000<small></small>
|-
!דנמרק (IFPI Denmark)<ref></ref>
|זהב
|15,000
|-
!הממלכה המאוחדת (BPI)
|פלטינה
|600,000<small></small>
|-
!צרפת (SNEP)
|
|177,600
|-
!קנדה (Music Canada)
|זהב
|40,000
|-
!שווייץ (IFPI Switzerland)
|פלטינה 2×
|60,000
|-
! colspan="3" |סיכום
|-
!בכל העולם
|
|4,000,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך יציאה
! scope="col" | פורמט
! scope="col" | חברת תקליטים
! scope="col" | מקור
|-
! scope="row"| גרמניה
| rowspan="2"| 7 באוקטובר 2011
| rowspan="2"|הורדה דיגיטלית
| rowspan="2"| ורטיגו
| align="center"|
|-
!scope="row"| שווייץ
|align="center"|
|-
! scope="row"| בריטניה
| 17 באוקטובר 2011
| rowspan="2"|תקליט 7 אינץ'
|פולידור
| align="center"|
|-
! scope="row" rowspan="3"| גרמניה
| 25 באוקטובר 2011
| rowspan="3"| ורטיגו
| align="center"|
|-
| 4 בנובמבר 2011
|תקליטור
| align="center"|
|-
| 2 בדצמבר 2011
| מקסי סינגל
| align="center"|
|-
! scope="row"| בלגיה
| rowspan="5"| 6 בינואר 2012
| rowspan="4"| הורדה דיגיטלית
| rowspan="4"|יוניברסל מיוזיק גרופ
| align="center"|
|-
! scope="row"| פינלנד
| align="center"|
|-
! scope="row"| לוקסמבורג
| align="center"|
|-
! scope="row"| הולנד
| align="center"|
|-
! scope="row" rowspan="2"| בריטניה
| הורדה דיגיטלית <small>(מיני-אלבום)</small>
| rowspan="2"| פולידור
| align="center"|
|-
| 23 בינואר 2012
| מקסי סינגל
| align="center"|
|-

!scope="row"| ארצות הברית
| 28 בפברואר 2012
|הורדה דיגיטלית <small>(מיני-אלבום רמיקסים)</small>
|אינטרסקופ • סטריינג'ר
| align="center"|
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלי בכורה מ-2011
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'סטין פארקר
קטגוריה:שירים שנכתבו על ידי לנה דל ריי
קטגוריה:בלדות פופ
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
יחסי מונקו–נפאל

יחסי מונקו–נפאל הם היחסים הדיפלומטיים הרשמיים שבין נסיכות מונקו לבין הרפובליקה הפדרלית הדמוקרטית של נפאל.

== סקירה כללית ==
היחסים שבין הרפובליקה הפדרלית הדמוקרטית של נפאל לבין נסיכות מונקו כוננו ב-15 במאי 2012. נפאל האמינה על מונקו את השגרירות שלה בפריז, בירת צרפת הסמוכה.

== נציגויות דיפלומטיות ==
* נפאל אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת. נפאל מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.
* מונקו אינה מיוצגת בנפאל הן בדרג השגרירות והן בדרג הקונסולרי.

== הערות שוליים ==
סמואל דיקשטיין

סמואל דיקשטיין (באנגלית: Samuel Dickstein; 5 בפברואר 1885 – 22 באפריל 1954) היה פוליטיקאי יהודי-אמריקאי מניו יורק שכיהן בקונגרס של ארצות הברית במשך 22 שנים.

==קורות חיים==
דיקשטיין נולד בעיירה ליד וילנה, אז באימפריה הרוסית, כיום בליטא, במשפחה יהודית. בשנת 1887 משפחתו עברה לארצות הברית והתיישבה בניו יורק, בלואר איסט סייד. סמואל דיקשטיין סיים לימודי משפטים והחל לעבוד בתחום.

בשנת 1908 הוא התחיל פעילות במפלגה הדמוקרטית של ארצות הברית. בשנת 1922 הוא נבחר לקונגרס של ארצות הברית, תוך ניצחון על מאייר לונדון, גם הוא יהודי יליד ליטא. בהמשך הוא ניצח ב-11 מערכות בחירות.

בשנת 1931 סמואל דיקשטיין היה יושב ראש וועדה לאימיגרציה. הוא שם לב שבמקביל לזרם מהגרים לא חוקיים נכנסים לתחומי ארצות הברית כמויות גדולות של ספרות אנטישמית בשנת 1932 הוא היה בין יוזמי הוצאה מחוץ לחוק של המפלגה הקומוניסטית של ארצות הברית.

בשנת 1934 הוא יזם הקמת וועדה לפעילות אנטי אמריקנית. הוא פעל נמרצות נגד תומכי נאציזם בארצות הברית.

בשנת 1938 הוא פעל להגדלת מכסת מהגרים מאוסטריה לטובת יהודים שרוצים לעזוב אותה. בשנת 1939 הוא ניסה להגדיל מכסת מהגרים עבור ילדים פליטי גרמניה.

בשנת 1945 הוא עזב פוליטיקה וחזר לפעילות משפטית.

לפי ספר של אלן ויינשטיין בהתאם למסמכים שפורסמו לאחר התפרקות ברית המועצות בתקופת 1937–1940 סמואל דיקשטיין קיבל תשלום חודשי מנ.ק.וו.ד. מהמסמכים לא ברור האם סופק חומר סודי כלשהו תמורת תשלום זה.

==קישורים חיצוניים==

* 
* 

קטגוריה:ניו יורק: אישים
קטגוריה:חברי בית הנבחרים של ארצות הברית ממדינת ניו יורק
קטגוריה:יהודים חברי בית הנבחרים של ארצות הברית
קטגוריה:יהודים שהיגרו מרוסיה לארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי הסיטי קולג' של ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:אמריקאים שנולדו ב-1885
קטגוריה:אמריקאים שנפטרו ב-1954
שרק וצוקוש

שרק וצוקוש היו צמד היפ-הופ ישראלי. חברי הצמד הם שי הורוביץ (שרק) ועילי רביב (צוקוש).

== היסטוריה ==
שרק וצוקוש שיתפו פעולה פעם ראשונה בשירו של שרק "הכי יפה שפגשתי" שיצא ב-16 ביולי 2018 אותו הפיק צוקוש וביצע שרק.

ב-12 בנובמבר 2018 הוציאו שרק וצוקוש את השיר הראשון שלהם ביחד, "אבא שלה" בשיתוף הראפרים הישראלים טדי נגוסה ואסקר. חודש לאחר מכן הוציאו את השיר "בראש שלי" בשיתוף הזמר עידן רז, השיר זכה להצלחה רבה, לכן שרק וצוקוש החליטו להוציא עוד שירים ביחד.

ב-29 בינואר 2019 הוציאו את השיר "עם האחים" בשיתוף הראפר הישראלי אודימן. ב-19 במרץ 2019 הוציאו את השיר "אל תשגע אותי", השיר כולל הופעות אורח של הראפרים טדי נגוסה, ויק, טי.או.בי, 9 מילימטר, דראפט וליעד מאיר. חודש לאחר מכן הוציאו את השיר "חמסה חמסה" בשיתוף הזמר אלמוג טבקה.
ב-11 ביולי 2019 הוציאו יחד עם הראפר סאבלימינל רמיקס לשירו "איך שהיא רוקדת (ביילה)", עם יציאת השיר, הצטרפו שרק וצוקוש ללייבל משפחת תאקט. שבוע לאחר מכן הוציאו את השיר "למה כל הדרמה".

ב-1 באוגוסט 2019 הוציאו את אלבום הבכורה שלהם, "בראש שלי". ב-27 במרץ 2020 הוציאו את הסינגל השישי מתוך האלבום, "ממשיך הלאה".

ב-15 באפריל 2020 הוציאו שני סינגלים, "איך אדע" ו-"Non Stop" (עם מיכאל סוויסה). ב-17 בדצמבר, הוציאו את אלבומם השני, "באנו לתקן".

ב-14 בינואר 2021 הוציאו סינגל יחד עם עדן נהרי "שלאקות". וב-14 בפברואר הוציאו גרסת רמיקס לשיר עם האמנים יאנג הפנר, ביג סאזו, בסטשי, מיכאל סוויסה ורון נשר.

== דיסקוגרפיה ==
=== אלבומים ===
* 2019: בראש שלי
* 2020: באנו לתקן
== קישורים חיצוניים ==

== הערות שוליים ==

קטגוריה:אמני תאקט
קטגוריה:צמדי היפ הופ ישראלים
קטגוריה:זמרים ישראלים
צוקוש

עילי רביב (נולד ב-11 בינואר 1995), הידוע בשם הבמה צוקוש, הוא ראפר ומפיק מוזיקלי ישראלי, היה חבר בצמד "שרק וצוקוש".

== ביוגרפיה ==
עילי רביב נולד ב-11 בינואר 1995 וגדל בתל אביב. הוא החל את הקריירה המוזיקלית שלו בשנת 2016, בצמד "שחר סאול וצוקוש", לצד שחר סאול. בשנת 2017 יצא אלבום הבכורה של סאול, "אני כאן", אותו הפיק צוקוש במלואו. ב-2018, הוציאו יחד מיני-אלבום בשם CongoKush, בו שיר סולו של צוקוש בשם "פרש".

בשנת 2018 חבר לראפר שרק, תחת הצמד "שרק וצוקוש", והוציאו את סינגל הבכורה שלהם, "בראש שלי". באוגוסט 2019 יצא אלבום הבכורה שלהם, "בראש שלי", בחברת התקליטים של הראפר סאבלימינל, "משפחת תאקט". ב-2020 הוציא הצמד אלבום נוסף, "באנו לתקן".

ב-2021 הוציא את סינגל הסולו הראשון שלו, "שלם", מתוך אלבום הבכורה שלו הנושא את אותו השם. באותה השנה, נדגם שירם של צוקוש ושחר סאול, "לק", בשירם של מוזיקאי ההיפ הופ KDDK, פטי ואפ, איימנבק ומורגנשטרן הנושא את אותו השם באנגלית, "Leck", ומשתמש בפזמון המקורי של השיר.

ביוני 2021 הוציא מיקסטייפ משותף יחד עם הראפר וייב איש, "תזמון מושלם", מתוכו יצא הסינגל "הכי יפות".

ב-28 באוקטובר 2021 הוציא את אלבום הבכורה שלו, "שלם", שבו התארחו מיכאל סוויסה, שרק, דור3 ואחרים.

בשנת 2022 יצא לאקרנים הסרט "עולה לראש", בו גילם את דליק.

בשנת 2022 גם הוציא את האלבום "ילד זין".

בשנת 2023 שיחק כשחקן אורח בסדרה "האחיין שלי בנץ". ב-27 באוגוסט הוציא את הסינגל "1-10" עם שאיי ומיכאל סוויסה.<ref></ref>

== חיים אישיים ==
אחיו הגדולים של צוקוש הם המתופף עירא רביב ומלחין המוזיקה לסרטים וסדרות אסא רביב.

== דיסקוגרפיה ==
=== אלבומי אולפן ===
* 2019: בראש שלי <small>(בהרכב שרק וצוקוש)</small>
* 2020: באנו לתקן <small>(בהרכב שרק וצוקוש)</small>
*2021: שלם
*2022: ילד זין
*2023: בעל הבית השתגע

=== מיקסטייפים ===
* 2021: תזמון מושלם <small>(עם וייב איש)</small>

=== מיני-אלבומים ===
* 2018: CongoKush <small>(עם שחר סאול)</small>

== קישורים חיצוניים ==

* 

==הערות שוליים==

קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:ראפרים ישראלים
קטגוריה:ישראלים שנולדו ב-1995
קטגוריה:אמנים ישראלים הידועים בשם במה
אופסט

קיירי קנדרל סיפוש (באנגלית: Kiari Kendrell Cephus; נולד ב-14 בדצמבר 1991) הידוע בכינויו "אופסט" (Offset), הוא ראפר אמריקאי, זמר וכותב שירים מלורנסוויל, ג'ורג'יה. היה חבר בשלישיית ההיפ הופ מיגוס, לצד דודיו טייקאוף וקוואבו.

== קריירה ==
אופסט גדל בבית מהמעמד הבינוני בפרברי גווינט קאונטי, באטלנטה ג'ורג'יה. בשנת 2008, הקים יחד עם דודיו קוואבו וטייקאוף את מיגוס. יחד עם מיגוס, זכה להכרת הקהל הרחב ב-2013 לאחר צאת הסינגל "Versace". 

ב-2017, יצא הלהיט "Bad and Boujee", בו שימש כסולן הראשי. השיר הפך לתופעת אינטרנט, כשגולשים רבים ציטטו את חלק מהשיר (""rain drop, drop top", משמע: נסיעה עם רכב עם גג פתוח, בזמן גשם) והמשיכו עם אינטרפרטציה משלהם. במצעד הבילבורד הוט 100, השיר הגיע לצמרת המצעד. 

באוקטובר 2017 הוציא יחד עם 21 סבאג' ומטרו בומין את האלבום המשותף, Without Warning, מתוכו יצא הסינגל "Ric Flair Drip" שזכה להצלחה רבה וחצה את רף מיליארד ההשמעות בספוטיפיי.

ב-2019 הוציא את אלבום הסולו הראשון שלו Father of 4, מתוכו בלט הלהיט "Clout" בהשתתפות קארדי בי.

ב-15 במרץ 2024 יצא לאור הסינגל "Prada Dem" של גאנה.

== חיים אישיים ==
לאופסט חמישה ילדים, שתיים משותפות לו ולבת זוגו הנוכחית קארדי בי.

==דיסקוגרפיה==

===אלבומי אולפן===
* 2017: Without Warning 
* 2019: Father of 4
* 2023: Set It Off

==קישורים חיצוניים==

* 

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1991
יחסי מונקו–פינלנד

יחסי מונקו–פינלנד הם היחסים הדיפלומטיים הרשמיים שבין נסיכות מונקו לבין רפובליקת פינלנד.

== סקירה כללית ==
היחסים שבין פינלנד למונקו כוננו בטקס חגיגי שנערך בפריז, בירת צרפת, הסמוכה למונקו ב-29 במרץ 2007. השגריר המונגאסקי לצרפת והשגריר הפיני לצרפת חתמו על הסכם כינון יחסים בין שתי המדינות. יחסים קונסולריים של פינלנד ושל מונקו קיימים החל משנת 1958.

פינלנד ומונקו יכלו לכונן את היחסים הדיפלומטיים אודות לאמנה המתירה את מונקו מצרפת בקשרי החוץ שלה שנחתמה ב-1 בדצמבר 2005.

== נציגויות דיפלומטיות ==
* מונקו אינה מיוצגת בפינלנד בדרג השגרירות. מונקו מיוצגת בפינלנד בדרג הקונסולרי באמצעות קונסוליה שהיא מחזיקה בהלסינקי, בירת המדינה.
* פינלנד אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. פינלנד מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.

== קישורים חיצוניים ==
* [https://finlandabroad.fi/web/npl/foreign-ministry-s-press-releases/-/asset_publisher/kyaK4Ry9kbQ0/content/suomi-ja-monaco-solmivat-diplomaattisuhteet/35732 Finland and Monaco establish diplomatic relations], אתר משרד החוץ הפיני, 30 במרץ 2007

== הערות שוליים ==
מעבר לנהר

"מעבר לנהר" הוא סינגל שהוקלט על ידי הזמרת-יוצרת הישראלית קרן פלס, בשיתוף עם הזמר רון בוחניק. השיר יצא לאור ב-2 באפריל 2019, כסינגל השני מתוך האלבום שקופים, על ידי חברת התקליטים הד ארצי.

עם יציאתו נכנס השיר אל המקום ה-8 במצעד של מדיה פורסט.

== רקע וכתיבה ==
השיר נכתב על ידי קרן פלס, הולחן על ידי פלס ואמיר דדון והופק על ידי גלעד שמואלי.

בסמוך לצאתו, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של קרן פלס ב-2 באפריל 2019. צילומי הידאו הקליפ נעשו ארצות הברית שבניו יורק.

נכון לנובמבר 2020, מונה הצפיות של הקליפ עומד על כ-3.2 מיליון צפיות.

== מיקומי שיא ==

== קישורים חיצוניים ==

* 

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי קרן פלס
קטגוריה:שירי רון בוחניק
קטגוריה:דואטים
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי אמיר דדון
קטגוריה:שירים שהופקו על ידי גלעד שמואלי
קטגוריה:שירים על נהרות
קטגוריה:סינגלים בהוצאת הד ארצי
Crazy for You

"Crazy for You" (בעברית: "מְשֻׁגַּעַת עָלֶיךָ") הוא סינגל של הזמרת-יוצרת האמריקאית מדונה, מתוך הפסקול, Vision Quest. השיר יצא לאור ב-2 במרץ 1985, כסינגל מתוך הפסקול, ויצא מחדש ב-5 במרץ 1991. את השיר כתבו ג'ון בטיס וג'ון לינד, תוך שג'ון "ג'ליבין" בניטז הפיק אותו.<ref></ref>

השיר הגיע למקום הראשון במצעד הבילבורד הוט 100, והשני במצעד הסינגלים הבריטי.

== רקע וכתיבה ==
השיר נכתב על ידי ג'ון בטיס וג'ון לינד שהלחינו אותו והופק על ידי ג'ון "ג'ליבין" בניטז. השיר הוא שיר בסגנון הפופ, אשר מאפיין גם את "Gambler", שנכלל בפסקול הסרט "מטורף עלייך". בנוסף לכך, זכה השיר למועמדות בטקס פרסי גראמי. כמו כן, נמכר השיר בממלכה המאוחדת בלמעלה מ-766,000 עותקים בסך הכול.

בארצות הברית, זכה השיר להצלחה רבה כאשר היה לשירה השני שכבש את פסגת מצעד הבילבורד הוט 100.<ref></ref>

== ביקורות ==
קית' קולפילד ממגזין הבילבורד אמר ש-"Crazy for You" הוא "כנראה השיר האולטימטיבי ביותר לריקודים איטיים".<ref></ref> ריקי רוקסבי, מחבר הספר The Complete Guide to the Music of Madonna, טען שמדובר בשיר "מתוחכם". הביוגרף ג'יי רנדי טראבורלי טען שבזכות השיר, "מדונה מצליחה להוכיח שהיא יכולה להוציא בלדות רציניות".

אלכס הנדרסון מ-AllMusic ציין שהשיר "Gambler" של מדונה אותו ביצעה במסגרת הפסקול Vision Quest גם כן, היה אמור להיות המצליח מביניהם.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|2,000,000<ref></ref>
|-
!הממלכה המאוחדת (BPI)
|זהב
|782,000<ref></ref>
|-
!יפן (RIAJ)
|
|46,300
|-
! colspan="3" |הורדה דיגיטליות
|-
!ארצות הברית (RIAA)
|
|211,000<ref></ref>
|}

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1985
קטגוריה:שירי מדונה
קטגוריה:סינגלים מפוצלים
קטגוריה:שירים באנגלית
קטגוריה:שירים שנכתבו על ידי ג'ון בטיס
קטגוריה:שירים שנכתבו על ידי ג'ון לינד
קטגוריה:שירים שהופקו על ידי ג'ון בניטז
קטגוריה:שירים מסרטי קולנוע
קטגוריה:שירים על מיניות
קטגוריה:בלדות משנות ה-1980
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת גפן רקורדס
קטגוריה:סינגלים בהוצאת CBS רקורדס
מי אני?

"מי אני?" (מוכר כ"מי אני") הוא סינגל שהוקלט על ידי הזמרת-יוצרת הישראלית קרן פלס. השיר יצא לאור ב-14 ביולי 2019, כסינגל השלישי מתוך האלבום שקופים, על ידי חברת התקליטים הד ארצי.

עם יציאתו נכנס השיר אל המקום ה-6 במצעד של מדיה פורסט.

== רקע וכתיבה ==
השיר נכתב על ידי קרן פלס, הולחן על ידה והופק על ידי ג'וני גולדשטיין. מבקר המוזיקה הישראלי יוסי חרסונסקי, סקר את השיר, והפנה כלפיו ביקורת חיובית, תוך שהעניק לו ציון של שלושה וחצי כוכבים מתוך חמישה.

בסמוך לצאתו, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של קרן פלס ב-14 ביולי 2019. בקליפ מככבת הזמרת נועה קירל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קרן פלס
קטגוריה:שירי עופר ניסים
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
קטגוריה:שירים שהופקו על ידי ג'וני גולדשטיין
קטגוריה:שירים שהופקו על ידי עופר ניסים
קטגוריה:סינגלים בהוצאת הד ארצי
Rescue Me (שיר של מדונה)

"Rescue Me" (בעברית: "תַּצִּילוּ אוֹתִי") הוא סינגל של הזמרת-יוצרת האמריקאית מדונה, מתוך אלבום האוסף הראשון שלה, The Immaculate Collection. השיר יצא לאור ב-26 בפברואר 1991, כסינגל השני מתוך האלבום, על ידי חברות התקליטים האחים וורנר וסייר רקורדס.

השיר הגיע למקום השלישי במצעד הסינגלים הבריטי.

== רקע וכתיבה ==
השיר בדומה לשיר "This Used to Be My Playground", נכתב והופק על ידי מדונה ושפ פטיבון. השיר הוא שיר בסגנון הדאנס-פופ, המשלב בתוכו גם את סגנון הגוספל וגם את סגנון מוזיקת ההאוס. כמו כן, נמכר השיר בממלכה המאוחדת בלמעלה מ-134,764 בסך הכול.

מחוץ לארצות הברית, הבי-סייד של השיר הוא השיר "Spotlight", שלקוח במקור מתוך אלבום הרמיקס, You Can Dance.<ref></ref><ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|-
!הממלכה המאוחדת (BPI)
|
|134,764
|-
!יפן (Oricon Charts)
|
|14,510
|}

== קישורים חיצוניים ==

== הערות שוליים ==

קטגוריה:שירי 1990
קטגוריה:סינגלים מ-1991
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:שירי גוספל
קטגוריה:שירי מוזיקת האוס אמריקאיים
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
רוג'ום א-נאקה

רוג'ום א-נאקה
רוג'ום א-נאקה
מבט עילי בלילה

רוג'ום א-נאקה (בערבית: رُجُوم النَاقَة, תעתיק: רוג'ום אל-נאקה) הוא אתר במורדות המזרחיים של מדבר יהודה, ששימש כבסיס משטרה ירדני משנות ה-50 של המאה ה-20 ועד מלחמת ששת הימים. פירוש השם "רוג'ום א-נאקה" הוא "גל האבנים של הגמלה", כאשר "רוג'ום" (رُجُوم) משמעו גל אבנים או תלולית אבנים, ו"נאקה" (النَاقَة) מתייחס לגמלה, סמל למדבר ולנוודים באזור.

המתחם נבנה כחלק מרשת של שישה בסיסי משטרה, שנפרשו מדרום הר חברון ועד מצפה דרגות. הבסיס נבנה על פי עקרונות אדריכליים שפיתחו הבריטים בתקופת המנדט, במטרה להגן על הגבולות ולשמור על הסדר במדבר. הבניין שוכן בגובה 395 מטר מעל פני הים, על הגדה הצפונית של נחל ערוגות התיכון, ומהווה נקודת תצפית אסטרטגית עם נוף המשקיף על הרי ירושלים, הרי עבר הירדן, הרודיון, מעלה עמוס, תקוע, והרי חברון.

=== תיאור המבנה ===
המבנה המרכזי של רוג'ום א-נאקה כולל חצר פנימית המוקפת חדרי משמר, שני מגדלי תצפית עם חרכי ירי, אורווה, חדר גנרטור, שירותים ובור מים ממזרח למבנה. מדרום למבנה המשטרה, ניתן למצוא רוג'ום עתיק - שרידי מיצד הלניסטי-רומי ששמר על הדרך העתיקה מעין גדי לתקוע. המשטרה הוקמה בתבנית "מיקי מאוס". משטרות "מיקי מאוס" נבנו בצורה מרובעת כשבשתי פינות מנוגדות נבנו מגדלי שמירה עגולים ובולטים בצורת "אוזניים". ברחבי הארץ הוקמו מספר משטרות במבנה זה.

=== שימוש היסטורי ===
המבנה שימש את המשטרה הירדנית עד מלחמת ששת הימים, ולאחר מכן ננטש. במהלך השנים, קירות הבטון של המבנה נהרסו בחלקם, והאזור התמלא בגרפיטי.

==ראו גם==
* משטרות ירדניות בדרום יהודה

==קישורים חיצוניים==
* [https://www.masa.co.il/article/%D7%9E%D7%91%D7%95%D7%90-%D7%9C%D7%A0%D7%93%D7%95%D7%93%D7%99%D7%9D-17-%D7%A8%D7%95%D7%92%D7%95%D7%9D-%D7%90-%D7%A0%D7%90%D7%A7%D7%94-%D7%95%D7%90%D7%95%D7%9D-%D7%93%D7%A8%D7%92/ מבוא לנדודים 17: רוג'ום א-נאקה ואום דרג'] מאת רונן רז באתר מסע אחר

קטגוריה:מדבר יהודה
קטגוריה:יהודה ושומרון: נקודות תצפית
יחסי מונקו–קמבודיה

יחסי מונקו–קמבודיה הם היחסים הדיפלומטיים הרשמיים שבין נסיכות מונקו לבין ממלכת קמבודיה.

== סקירה כללית ==
בין שתי המדינות שרר נתק מוחלט עד שנת 2019 בה החלו גישושים ומגעים בין מנהיגי שתי המדינות. המגעים נשאו פרי ובסופו של דבר כוננו שתי המדינות יחסים דיפלומטיים רשמיים ב-11 ביולי 2019 בטקס חגיגי שנערך בשגרירות מונקו בפריז, בירת צרפת. בטקס נכחו השגרירים של שתי המדינות בצרפת.

מיד לאחר הטקס נחתמו בין שתי המדינות שורה של הסכמים שמפתחים את היחסים. ההסכם המפורט ביותר היה הסכם שיתוף הפעולה של שתי המדינות בשמירה על איכות האוקיינוסים בכדור הארץ.

== נציגויות דיפלומטיות ==
* מונקו אינה מיוצגת בקמבודיה, הן בדרג השגרירות והן בדרג הקונסולרי.
* קמבודיה אינה מיוצגת במונקו, הן בדרג השגרירות והן בדרג הקונסולרי. קמבודיה מתעתדת להאמין את שגרירותה בפריז, בירת צרפת הסמוכה למונקו עליה.

== קישורים חיצוניים ==

* [https://en.monacochannel.mc/Channels/Princely-Governement/News/Diplomatic-relations-established-between-Principality-of-Monaco-and-Kingdom-of-Cambodia Diplomatic relations established between Principality of Monaco and Kingdom of Cambodia], אתר ממשלת מונקו, 15 ביולי 2019
ארנה מיטישצ'י

ארנה מיטישצ'י (ברוסית: Арена Мытищи) הוא מתחם ספורט רב-תכליתי בעיר מיטישצ'י שבמחוז מוסקבה וכולל אולם הוקי קרח בעל תכולה של 9,000 מושבים ואולם כדורסל בן 8,000 מושבים המשמש את חימקי מוסקבה לאירוח משחקי יורוליג.

==מאפיינים==
* תכולה: עד 7,000 למשחקי הוקי קרח, עד 9,000 לאירוח קונצרטים;
* שטח המבנה: 15,620 מ"ר
* שטח כולל: 27,630 מ"ר
* גובה: 28 מטרים
* חברת הבנייה: "Sovintech"
* בעלים: "חברת הבנייה הבלטית" («БСК-41»)

==גלריה==
<gallery>
קובץ:Arena Mytishchi front.jpg|חזית ההיכל
קובץ:FigureSkating 2007 ArenaMytischi.jpg|היכל הקרח בארנה
</gallery>

==קישורים חיצוניים==

* 

==הערות שוליים==

קטגוריה:מיטישצ'י
קטגוריה:מחוז מוסקבה: ספורט
קטגוריה:חימקי (כדורסל)
קטגוריה:אולמות כדורסל ברוסיה
איי מלכיור

שמאל
איי מלכיאור (באנגלית: Melchior Islands) הם קבוצה של איים נמוכים, במרכז מפרץ דאלמאן, בארכיפלג פאלמר, שלמול חופי חצי האי האנטארקטי, שבאנטארקטיקה.

האיים נמוכים ומכוסים קרח.

צורת קבוצת האיים - חצי סהר, בו האיים למדא, אפסילון, אלפא ודלתא יוצרים מפרץ קטן המכונה "המפרץ הפנימי" (Inner Harbor). האיים אטא ואומגה מצויים במזרח הקבוצה, ואיי סיגמא מהווים את הקצה הצפוני של קבוצת האיים.

== היסטוריה ==
=== גילוי האיים ===

האיים התגלו על ידי משלחת החקר הגרמנית בפיקודו של אדווארד דאלמאן.

דאלמאן לא נתן לאיים שם.

האיים התגלו מחדש ומופו באופן גס על ידי המשלחת הצרפתית השלישית באנטארקטיקה בפיקודו של ז'אן-באטיסט שארקו.

שארקו קרא לאי המזרחי ביותר שגילה בקבוצת איי מלכיור על שמו של סגן אדמירל ז'ול מאלכיור (Jules Melchior) מחיל הים הצרפתי.

לימים התברר כי האי שכונה על ידי שארקו "האי מלכיור" ( Île Melchior) הוא למעשה שני איים - האי אטא והאי אומגה, והשם הפך לשמה של קבוצת האיים כולה.

קבוצת האיים מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי, ומופתה על ידי משלחות ארגנטינאיות ב־1942, ב-1943 וב-1948.

=== מקור השם ===

במהלך סקרי דיסקברי מופו האיים והסוקרים קראו לקבוצות האיים מלכיור, בהתבסס על השם שנתן שארקו.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:9825 איי מלכיור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110104 איי מלגיור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9400&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי מלכיור] באתר הגאזט האנטארקטי המשווה SCAR של ממשלת אוסטרליה
* [https://www.yr.no/place/Antarctica/Other/West_Melchior_Islands/ תחזית מזג אוויר עדכנית עבור איי מלכיור]
* 
* 

== הערות שוליים ==

מלכיור
איי סיגמא

איי סיגמא (באנגלית: Sigma Islands) הם קבוצה של איים קטנים וסלעים הצפונית לאי אטא, באיי מלכיור, בארכיפלג פאלמר, שלמול חוף חצי האי האנטארקטי שבאנטארקטיקה. 

האיים מהווים את הקצה הצפוני של איי מלכיאור. 

== היסטוריה ==
=== גילוי האיים ===
האיים התגלו על ידי משלחת החקר הגרמנית בפיקודו של אדווארד דאלמאן. דאלמאן לא נתן לאיים שם.

האיים התגלו מחדש ומופו באופן גס על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי.

קבוצת איי מלכיאור, ובהם גם איי סיגמא, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי. האיים מופו שוב על ידי משלחות ארגנטינאיות ב- 1942, ב-1943 וב-1948.

=== מקור השם ===
בדומה לאיים אחרים באיי מלכיאור, לאיים ניתן שם מהאלפבית היווני והם נקראו על שם האות סיגמא, על ידי משלחות המיפוי הארגנטינאיות.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13818 איי סיגמא] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111182 איי סיגמא] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13263&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי סיגמא] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13818&fid=antgeo_121 תצלום לוויין של אזור איי סיגמא]
* [https://www.meteoblue.com/en/weather/week/sigma-islands_antarctica_6625294 תחזית מזג אוויר עדכנית עבור איי סיגמא]
** [https://www.meteoblue.com/en/weather/14-days/sigma-islands_antarctica_6625294 תחזית מזג אוויר עדכנית ארוכת טווח עבור איי סיגמא]

== הערות שוליים ==

סיגמא